**Абай облысы Қоғамдық кеңесі туралы**

Абай облысының Қоғамдық кеңесі 2022 жылы 11 тамыз күні, VII шақырылған Абай облысы мәслихатының №4/23-VII шешімімен құрылып, 17 тамыз күні бірінші отырысында Төрағасы - Айнабеков Мейрамхат Кәрібекұлы сайланды. Қоғамдық кеңестің 33 мүшесі, азаматтық қоғамнан 30 адам және мемлекеттік мекемелер мен квазимемлекеттік сектордан 3 адамнан құралған.

2023 жылы Қоғамдық кеңестің бес отырысы, одан бөлек әр сала комиссия мүшелерінің онлайн және офлайн түрінде елу алты отырысы өткізіліп, түрлі жергілікті атқарушы органдарға 60-тан астам ұсынымдар жасалды. 140 кіріс хаттары тіркелді.

2023 жылғы 20 қазан айында Қазақстан Республикасының Денсаулық сақтау министрі Ғиният Ажар ханымға, денсаулық сақтау субъектілерінің медициналық қызметтеріне тарифтердің коэффициенттері жеткіліксіздігі туралы өзекті мәселені қозғап хат жіберілді. Кейбір Қоғамдық кеңес мүшелері басқарма және департаменттермен бірлесіп әр ауданға көптеген іс-сапарға шығып тұрады.

Бірінші отырыста, 1) Абай облысының елді мекендерін сумен жабдықтаудың жай-күйі және оның даму перспективалары туралы; 2) «Абай облысындағы көктемгі су тасқыны кезеңіне дайындығы туралы»; 3) 2023 жылы медицина саласында кадрлар даярлаудағы мәселелер мен перспективалар туралы мәселелер қаралды.

Өткізілген күні- 15.02.2023 ж.

Екінші отырысында, 1) Облыстық энергетика және тұрғын үй-коммуналдық шаруашылық басқармасының абаттандыру және мүлік иелері бірлестіктерінің басқаруына көшу мәселелері бойынша есебі; 2) Абай облысындағы жолдардың жай-күйі, оларды салу мен жөндеу перспективалары және қала тұрғындарынының жүруін қоғамдық көлікпен қамтамасыз ету туралы мәселелері қаралды.

Өткізілген күні- 03.05.2023 ж.

Үшінші отырысында, 1) Абай облысының жергілікті полиция қызметінің қоғамдық тәртіпті қорғауды жақсарту бойынша атқарып жатқан жұмыстары туралы ; 2) Абай облысының денсаулық сақтау жүйесі нақты уақыт режимінде және оны жетілдіру перспективалары туралы мәселелері қаралды.

Өткізілген күні- 15.08.2023 ж.

Төртінші отырысында, 1) Ақсуат ауданы әкімдігінің ауданның әлеуметтік-экономикалық жағдайы және оның даму перспективалары жөніндегі жұмысы туралы; 2) «Семей» әлеуметтік-кәсіпкерлік корпорациясы» акционерлік қоғамының жұмысы туралы ақпарат; 3) Бастауыш сыныптарды тамақтандыруды қамтамасыз ету жөніндегі білім басқармасының жұмысы туралы; 4) Абай облысы Қоғамдық кеңесінен шығып кеткендердің орнына жаңа мүшелерін сайлау бойынша мәселелер қаралды.

Өткізілген күні- 18.10.2023 ж.

Бесінші отырысында, 1) «2024-2026 жылдарға арналған облыстық бюджет туралы» және «Облыстық мәслихатының 2022 жылғы 14 желтоқсандағы «Абай облысының 2021-2025 жылдарға арналған даму жоспары туралы» № 11/67-VII шешіміне өзгерістер енгізу туралы»» облыстық мәслихат шешімінің жобалары; 2) Ертіс су алабының жай-күйі және оны кеме қатынасы мен су көлігі үшін пайдалану перспективалары туралы; 3) Абай облысында көрсетілетін мемлекеттік қызметтер туралы ақпарат; 4) Қоғамдық кеңестің 2023 жылы атқарылған жұмыстары туралы есебі бойынша мәселелер қаралды.

Өткізілген күні- 11.12.2023

Барлық ұсынымдар отырыс қорытындысы бойынша берілген.